《次丘太守韵》
元代·郭奎

翳翳桑榆晚正宜，夕阳山色望中奇。鸥盟远渚谁争席，鹤放长松自择枝。

疏广赐金忘得少，陶潜束带怨归迟。黄花时节牵儿女，烂醉篱根且赋诗。

作者简介：[公元？年至一三六四年]字子章，巢县人。生年不详，约卒于元惠宗至正二十四年。慷慨有志节。早从余阙学，颇称之。太祖为吴国公，来归，从事幕府。朱文正开大都督府于南昌，命奎参军事。文正得罪，奎亦坐诛。奎工诗，著有望云集五卷，《四库总目》传于世。